google/wiki40b huggingface dataset:
Υπεράσπιση Τσουμπάκα

Η υπεράσπιση Τσουμπάκα είναι φανταστική νομική στρατηγική η οποία εμφανίστηκε στο 14ο επεισόδιο του Σάουθ Παρκ, "Chef Aid". Παρωδεί την υπεράσπιση του δικηγόρου του Ο. Τζ. Σιμπσον Τζόνι Κόχραν στην δίκη του για φόνο. Ορίζεται ως σειρά προτάσεων χωρίς απολύτως κανένα νόημα με μόνο σκοπό την παραπλάνηση των ενόρκων, και έχει χρησιμοποιηθεί περιστασιακά εκτός της σειράς στον πραγματικό κόσμο.

Χρήση

Στο επεισόδιο, ο Σεφ ανακαλύπτει ότι το (μη πραγματικό) τραγούδι της Αλάνις Μόρισετ "Stinky Britches" είναι ίδιο με ένα παλαιό δικό του, το οποίο είχε γράψει πριν χρόνια, πριν εγκαταλείψει την επαγγελματική μουσική. Ο Σεφ έρχεται σε επαφή με ένα στέλεχος μίας "μεγάλης δισκογραφικής εταιρείας", με μόνο αποτέλεσμα την πρόσθεση το ονόματος του στο κάλυμμα του δίσκου. Ο Σεφ παρουσιάζει ως απόδειξη έναν δίσκο του ο οποίος περιείχε το τραγούδι. 
Η εταιρεία αρνείται, και προσλαμβάνει τον Τζόνι Κόχραν, ο οποίος μηνύει τον Σεφ για παρενόχληση. Στη δίκη, ο Κόχραν χρησιμοποιεί την "διάσημη" του υπεράσπιση Τσουμπάκα, την οποία "χρησιμοποίησε στη δίκη του Σίμπσον".
Κόχραν: Κυρίες και κύριοι υποτιθέμενοι ένορκοι, ο δικηγόρος του Σεφ θα ήθελε να πιστέψετε ότι ο πελάτης του έγραψε το τραγούδι "Stinky Britches" πριν 20 χρόνια. Και παρουσιάζουν αρκετά στοιχεία. Στα κομμάτια, λυπάμαι και τον εαυτό μου! Αλλά, κυρίες και κύριοι υποτιθέμενοι ένορκοι, έχω ένα τελευταίο πράγμα που θέλω να θεωρήσετε.
[σηκώνει χαρτί στον πίνακα]
Κόχραν: Κυρίες και κύριοι, αυτός είναι ο Τσουμπάκα, ένας Γούκι από τον πλανήτη Κασίυηκ. Αλλά ο Τσουμπάκα ζει στον πλανήτη Έντορ. Τώρα, σκεφτείτε το. Αυτό δεν βγάζει νόημα!
Τζέραλντ Μπροφλόφσκι(δικηγόρος Σεφ): Κατάρα!
Σεφ: Τι;
Μπροφλόφσκι: Χρησιμοποιεί την υπεράσπιση Τσουμπάκα!
Κόχραν: Γιατί ένας Γούκι, ένας τρίμετρος Γούκι, θα ήθελε να ζήσει στον Έντορ, με ένα μάτσο Εγουοκς που είναι μετά βίας 60 πόντους; Αυτό δεν βγάζει νόημα! Αλλά κάτι πιο σημαντικο τώρα,
πρέπει να αναρωτηθείτε, τι έχει να κάνει αυτό με την υπόθεση; Τίποτα. Κυρίες και κύριοι, δεν έχει να κάνει τίποτα με την υπόθεση! Δεν βγάζει νόημα! Κοιτάξτε με! Είμαι ένας δικηγόρος που υπερασπίζεται μία μεγάλη δισκογραφική, και σας μιλάω για τον Τσουμπάκα! Βγάζει αυτό νόημα; Κυρίες και κύριοι, δεν βγάζω νόημα! Τίποτα από αυτά δεν βγάζουν νόημα! Και πρέπει, λοιπόν, να θυμηθείτε, όταν πάτε σε εκείνο το δωμάτιο να αποφασίσετε και να εφαρμόζετε την Διακήρυξη της Ισότητας, [απαλότερα] βγάζει νόημα; Όχι! Κυρίες και κύριοι υποτιθέμενοι ένορκοι, δεν βγάζει νόημα! Αν ο Τσουμπάκα ζει στον Έντορ, πρέπει να αθωώσετε! Η υπεράσπιση κλείνει.
972 Κοχνία

Φυσικά χαρακτηριστικά

Η μέση διάμετρος της Κοχνίας εκτιμάται σε 75,66 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,049. `Οπως ανακαλύφθηκε το 2007, η Κοχνία περιστρέφεται γύρω από τον εαυτό της μία φορά κάθε 18 ώρες και 28 λεπτά, μία αρκετά αργή περιστροφή για αστεροειδή.
Φωτεινή Ντεμίρη

Βιογραφικό

Γεννήθηκε στην Πάτρα ενώ η καταγωγή της είναι από τους Λούσους Καλαβρύτων. Είναι παντρεμένη με τον επίσης ηθοποιό Χάρη Γρηγορόπουλο και έχουν αποκτήσει δύο παιδιά. Έγινε ευρύτερα γνωστή ως Κανέλλα στη σειρά  Το καφέ της Χαράς.
Blue plaque

Η Blue plaque είναι μία μόνιμη επιγραφή που τοποθετείται σε δημόσια μέρη, του Ηνωμένου Βασιλείου και συνδέει μία τοποθεσία με έναν διάσημο άνθρωπο ή ένα γεγονός.
Οι πρώτες τιμητικές πλακές τοποθετήθηκαν στο Λονδίνο, τον 19ο αιώνα, σε σπίτια ή σε χώρους εργασίας διάσημων ανθρώπων. Η τοποθέτηση τιμητικών πλακών, συνεχίζει και υφίσταται έως και σήμερα.
BMW E23

Κινητήρες

Όλες οι εκδόσεις, εκτός από την 745i, συνδυάζονταν με τον 6-κύλινδρο 12-βάλβιδο κινητήρα M30, που είχε χρησιμοποιηθεί και στις παλαιότερες E3 και E9. Aν και οι περισσότεροι κινητήρες της E23 έφεραν ηλεκτρονικό ψεκασμό καυσίμου (fuel injection), οι δύο βασικές εκδόσεις 728 και 730 μπορούσαν να παραγγελθούν με καρμπυρατέρ Solex έως το 1979, όταν και οι δύο αντικαταστάθηκαν από την 728i με ηλεκτρονικό ψεκασμό. Τα πρώτα μοντέλα με injection χρησιμοποίησαν το σύστημα Bosch L-jetronic, ενώ τα μεταγενέστερα το πιο προηγμένο ψηφιακό Bosch Motronic.

Ενεργητική και παθητική ασφάλεια

Η BMW Σειρά 7 E23 ήταν εξαιρετικά πρωτοποριακή για την εποχή της στον τομέα της ασφάλειας. Από την πρώτη στιγμή, όλες οι εκδόσεις της E23 είχαν στάνταρ υδραυλικό τιμόνι και 4 δισκόφρενα. Το 1979, εισήγαγε και προαιρετικό Σύστημα Αντιμπλοκαρίσματος Τροχών (ABS), σχεδόν ταυτόχρονα με την Mercedes-Benz. Μάλιστα κατά μια ιστορική ειρωνεία, το συγκεκριμένο σύστημα ABS είχε αναπτυχθεί από την Bosch και για τις δύο αυτοκινητοβιομηχανίες. Τελικώς, το ABS έγινε στάνταρ στην E23 το 1984, ενώ οι τελευταίες E23, των ετών 1985 και 1986, προσέφεραν και έξτρα αερόσακο οδηγού.
A Touch of Evil: Live

Τραγούδια

1. Judas Rising (Halford, Tipton, Downing) - 4:23

2. Hellrider (Halford, Tipton, Downing) - 5:38

3. Between the Hammer and the Anvil (Halford, Tipton, Downing) - 4:35

4. Riding on the Wind (Halford, Tipton, Downing) - 3:29

5. Death (Halford, Tipton, Downing) - 7:52

6. Beyond the Realms of Death (Halford, Binks) - 6:52

7. Dissident Aggressor (Halford, Tipton, Downing) - 3:04

8. A Touch of Evil (Halford, Tipton, Downing, Tsangarides) - 6:11

9. Eat Me Alive (Halford, Tipton, Downing) - 4:36

10. Prophecy (Halford, Tipton, Downing) - 6:07

11. Painkiller (Halford, Tipton, Downing) - 7:12

Μέλη των Judas Priest

Η σύνθεση του συγκροτήματος κατά την ηχογράφηση του "A Touch of Evil: Live" είχε την εξής μορφή:
Ρομπ Χάλφορντ - φωνητικά
Γκλεν Τίπτον - κιθάρα
Κ.Κ. Ντάουνινγκ - κιθάρα
Ίαν Χιλ - μπάσο
Σκοτ Τράβις - τύμπανα
Δώδεκα Απόστολοι (Βικτώρια)

Στο Εθνικό Πάρκο Πορτ Κάμπελ (Port Campbell National Park), στην πολιτεία Βικτώρια, στην Αυστραλία, υπάρχουν μέσα στη θάλασσα οκτώ βραχώδεις σχηματισμοί, που είναι γνωστοί με την ονομασία Δώδεκα Απόστολοι.
Οι εν λόγω σχηματισμοί πριν το 1922 είχαν το όνομα Sow and Piglets. Αργότερα μετονομάστηκαν σε The Apostles και τελικά πήραν τη σημερινή τους ονομασία, μολονότι ήταν μόνο εννιά βράχοι. Στις 3 Ιουλίου του 2005 ένα από τους βράχους κατέρρευσε, αφού η βάση του είχε διαβρωθεί από τους ανέμους και τη θάλασσα.
Οι δυνάμεις της φύσης δημιούργησαν τους σχηματισμούς αυτούς 10 με 20 εκατομμύρια χρόνια πριν. Οι άνεμοι και η θάλασσα διάβρωσαν σιγά σιγά τον ασβεστόλιθο στην ακτογραμμή της περιοχής δημιουργώντας σπηλιές. Καθώς η διάβρωση συνεχιζόταν, οι σπηλιές μετατράπηκαν σε καμάρες, οι οποίες αργότερα κατέρρευσαν και έτσι σήμερα υπάρχουν οι βράχοι μέσα στη θάλασσα, το ύψος των οποίων ξεπερνά τα 50 μέτρα. Σήμερα υπολογίζεται ότι η διάβρωση στη βάση τους είναι περίπου 2 εκ. το χρόνο.
Δίπλα από την ακτή όπου βρίσκονται οι Δώδεκα Απόστολοι περνά ο Μεγάλος Ωκεάνιος Δρόμος (Great Ocean Road).
Οι Δώδεκα Απόστολοι βρίσκονται 275 χιλιόμετρα δυτικά της Μελβούρνης και αποτελούν έναν από τους πιο γνωστούς τουριστικούς προορισμούς της Αυστραλίας.
Εκτιμήτρια συνάρτηση

Εκτιμήτρια συνάρτηση ή εκτιμητής στη στατιστική ονομάζεται μία συνάρτηση του τυχαίου δείγματος που χρησιμοποιείται για την εκτίμηση μίας άγνωστης παραμέτρου μίας συνάρτησης κατανομής.

Επιθυμητές ιδιότητες

Έστω θ η παράμετρος που θέλουμε να εκτιμήσουμε,  το τυχαίο δείγμα από κοινή συνάρτηση κατανομής και Τ(Χ) ο εκτιμητής.

Αποτελεσματικότητα

Ένας εκτιμητής λέγεται αποτελεσματικός (efficient), αν έχει την ελάχιστη διασπορά μεταξύ των αμερόληπτων εκτιμητών. Εάν υπάρχει τέτοιος εκτιμητής, είναι και μοναδικός.
Χριστόφορος Αργυρόπουλος

Βιογραφικά στοιχεία

Γεννήθηκε στη Λαμία. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος με ιδιαίτερη έμφαση στο ποινικό δίκαιο. Ως δικηγόρος συμμετείχε στη δίκη του Γοργοποτάμου, σε αυτήν της ΕΦΕΕ ενώ κατά τη διάρκεια της Χούντας των Συνταγματαρχών υπήρξε συνήγορος υπεράσπισης των Μίκη Θεοδωράκη, Νίκο Κωνσταντόπουλου, Δημήτριου Μαρωνίτη κ.α. Υπήρξε επί σειρά ετών πρόεδρος της Ένωσης Ελλήνων Ποινικολόγων καθώς και πρόεδρος της νομοπαρασκευαστικής επιτροπής για τον νέο Ποινικό Κώδικα (2015 - 2019). Το 2016 ο Δικηγορικός Σύλλογος Αθηνών και η Ένωση Ελλήνων Ποινικολόγων εξέδωσαν προς τιμήν του τιμητικό τόμο με άνω των εξήντα νομικών μελετών. Έχει δημοσιεύσει δεκάδες μελέτες σε νομικά περιοδικά και έχει συμμετάσχει σε συλλογικά έργα σχετικά με το δίκαιο και την ιστορία.
Υπήρξε στενός φίλος του Χρήστου Λαμπράκη και της Μελίνας Μερκούρη. Έχει διατελέσει, μεταξύ άλλων, πρόεδρος της ΕΡΤ (1985) και αντιπρόεδρος του Μεγάρου Μουσικής Αθηνών (1986 - 2009) ενώ σήμερα είναι πρόεδρος του ιδρύματος Μελίνα Μερκούρη.
Τελετή

Γενικά τελετή χαρακτηρίζεται οποιαδήποτε διεξαγωγή με περισσότερο πανηγυρικό χαρακτήρα. Οι τελετές διακρίνονται ανάλογα του χαρακτήρα τους σε εθνικές, θρησκευτικές, κοινωνικές, αθλητικές, κ.λπ. Συνηθέστερες είναι εκείνες με θρησκευτικό χαρακτήρα όπως τελετές γάμου, βάπτισης, κ.λπ. που τελούνται εντός των ναών, όπως και εκτός ναών επίσης με θρησκευτικό χαρακτήρα π.χ. λιτανείες, περιφορές εικόνων, επιταφίου κ.λπ., ενώ σημαντική επίσης είναι η τελετή αγιασμού των υδάτων.
Άλλες τελετές είναι οι επίσημες δοξολογίες, τελετές ορκωμοσίας, θυρανοίξια ναών, εγκαινίων γραφείων - καταστημάτων κ.λπ. σε μερικές των οποίων συμμετέχουν και διάφορες αντιπροσωπείες. Στις εθνικές τελετές συμμετέχουν επίσης στρατιωτικά αγήματα που πλαισιώνουν αυτές με παρατάξεις καθώς και μπάντες.
Στις τελετές έναρξης αθλητικών αγώνων συνήθως το τιμώμενο πρόσωπο είναι εκείνο που σηματοδοτεί την έναρξη με τη φράση: "Κηρύσσω την έναρξη του αγώνα..."
Κύλιξ του Απόλλωνα

Κύλιξ λευκού βάθους με απεικόνιση του Απόλλωνα, που αποτελεί ένα από τα πιο γνωστά εκθέματα του Αρχαιολογικού Μουσείου Δελφών

Περιγραφή

Το Αρχαιολογικό Μουσείο Δελφών διαθέτει κεραμικά ευρήματα κυρίως στη νέα αίθουσα του ισογείου, όχι όμως και στον κύριο εκθεσιακό του χώρο.Μεταξύ των λίγων κεραμικών του Μουσείου συγκαταλέγεται μια κύλιξ λευκού βάθους, που προέρχεται από έναν αποθέτη όπου είχαν τοποθετηθεί κτερίσματα τάφων κατά την εκκαρθάρισή τους, καθώς απαγορευόταν να καταστραφούν.  Απεικονίζει τον θεό Απόλλωνα με περίτεχνη κόμμωση και δάφνινο στεφάνι στα μαλλιά. Ο θεός είναι καθισμένος σε οκλαδία δίφρο, ένα είδος πτυσσόμενου καθίσματος χωρίς πλάτη. Φορά λευκό χιτώνα, ερυθρό ιμάτιο και σανδάλια. Στο αριστερό του χέρι ένας κόκκινος ιμάντας συγκρατεί μια επτάχορδη λύρα από καύκαλο χελώνας (χέλυς), ενώ τα δάχτυλά του είναι στις χορδές, και με το δεξί σπένδει από φιάλη με κοσμήματα. Απέναντί του αποδίδεται ένα μαύρο πουλί, για το οποίο έχουν δοθεί ποικίλες ερμηνείες. Κάποιοι θεωρούν ότι απεικονίζει απλό μαντικό πουλί, ενώ άλλοι το ταυτίζουν ως το κοράκι που έφερε στον Απόλλωνα το μήνυμα  του γάμου της αγαπημένης του Κορωνίδας, κόρης του βασιλιά Φλεγύα. Το αριστουργηματικό αυτό έργο χρονολογείται στη δεκαετία 480-470 π.Χ και αποτελεί έργο αττικού εργαστηρίου. Η παράσταση αποδίδει θαυμάσια με εικαστικό τρόπο τον στίχο από τον β' ύμνο στον Απόλλωνα που βρέθηκε στο νότιο τοίχο του Θησαυρού των Αθηναίων: 
“Τραγουδήστε για τον χρυσόμαλλο Πύθιο που τοξεύει μακριά και παίζει ωραία λύρα” 
(Μέλπετε δε Πύθιον χρυσοχαίταν έκατον εύλυραν).
Παίγνιδια με σκοπό

ΠΜΣ που συμφωνούν στο εξαγόμενο

Στα παιγνίδια αυτά οι 2 παίκτες για να κερδίσουν πρέπει να συμφωνήσουν στο εξαγόμενο. Αν για παράδειγμα η εικόνα που παρουσιάζεται στους παίκτες μεταξύ άλλων περιέχει και σκύλο, τότε οι 2 συμπαίκτες θα πρέπει να δώσουν σε κάποια χρονική στιγμή (όχι απαραίτητα την ίδια) τη λέξη σκύλος.

ΠΜΣ Αντίστροφου Προβλήματος

Εδώ ένας από τους 2 παίκτες προσπαθεί να καταλάβει τί ακριβώς έχει δοθεί στον άλλο παίκτη. Αν για παράδειγμα έχει δοθεί στον ερωτώντα η λέξη σκύλος τότε αυτός πρέπει να δώσει στον ερωτώμενο περιγραφές του τύπου "Θεωρείται ο καλύτερος φίλος του ανθρώπου", "Είναι ζώο, έχει 4 πόδια και γαβγίζει" κ.λ.π.

ΠΜΣ που συμφωνούν στο εισαγόμενο

Σε αντίθεση με την πρώτη κατηγορία όπου οι παίκτες πρέπει να συμφωνήσουν στο εξαγόμενο εδώ οι παίκτες πρέπει να συμφωνήσουν αν τους έχει δοθεί ή όχι τό ίδιο εισαγόμενο. Ετσι για παράδειγμα αν δοθεί στους παίκτες ένα τραγούδι τότε οι παίκτες πρέπει να συμφωνήσουν χρησιμοποιώντας μια σειρά απο εξαγομενα για το αν έχουν το ίδιο ή διαφορετικό τραγούδι.
Τίτος Καλλίρης

Μουσική καριέρα

Ξεκίνησε τη μουσική του καριέρα από πολύ μικρός, παίζοντας με το οκταμελές προσωπικό συγκρότημα του θείου του, Κώστα Μπέζου (συνεργάτη του Αττίκ με χαβάγιες (έπαιζαν πάντα με άσπρα και για το λόγο αυτό είχαν ονομαστεί "Τα άσπρα πουλιά"). Ο θείος του (1905-1943) ήταν ο δημιουργός του τραγουδιού «Ήσουνα Ξυπόλητη». 
Αργότερα, ο Τίτος Καλλίρης έγινε μέλος του συγκροτήματος Forminx του Βαγγέλη Παπαθανασίου και το 1965 συνεργάζεται δισκογραφικά με το Μίμη Πλέσσα, στο κουαρτέτο του οποίου ήταν επικεφαλής. 
Πέθανε τον Απρίλιο του 2013, σε ηλικία 79 ετών και κηδεύτηκε στο κοιμητήριο της Νέας Μάκρης.
Little Walter

Βιογραφία

Ο Τζέικομπς γεννήθηκε το 1930 στην Λουιζιάνα και μετακόμισε σε ηλικία δώδεκα ετών στη Νέα Ορλεάνη. Αργότερα, έμεινε για μικρά διαστήματα στις πόλεις του Μέμφις και του Σαιντ Λούις, πριν φθάσει στο Σικάγο το 1946. Μέχρι τότε έμαθε να παίζει κιθάρα και φυσαρμόνικα, συνεργαζόμενος με καλλιτέχνες όπως ο Sonny Boy Williamson II, ο Sunnyland Slim, ο Ντέιβιντ Έντουαρντς, κ.α..
Οι πρώτες του κυκλοφορίες πραγματοποιήθηκαν το 1947 μέσω της δισκογραφικής εταιρείας Ora-Nelle και τελειοποίησε το στυλ παιξίματος του υπό την επιρροή του Sonny Boy Williamson I.
Την επόμενη χρονιά, εντάχθηκε στην μπάντα του Muddy Waters, παίζοντας φυσαρμόνικα για τις ηχογραφήσεις του τραγουδιστή στην Chess Records. Πρώτο σινγκλ που κυκλοφόρησε με τον Waters ήταν το "Country Boy", το οποίο ηχογραφήθηκε τον Ιούλιο του 1951. Αν και δεν παρέμεινε στο συγκρότημα, η Chess προσλάμβανε τον Little Walter για τις ηχογραφήσεις του Waters καθ' όλη την δεκαετία του '50.
Τον Μάιο του 1952, κυκλοφόρησε το σινγκλ "Juke", το οποίο σκαρφάλωσε στην πρώτη θέση των R&B Charts, παραμένοντας στην κορυφή για οκτώ εβδομάδες, όντας το μοναδικό ορχηστρικό κομμάτι που έγινε # 1 στο συγκεκριμένο κατάλογο επιτυχιών. Παράλληλα, τα σινγκλ "Off the Wall", "Roller Coaster" και "Sad Hours" ανέβηκαν στο Top-10, όσο το "Jude" βρισκόταν ακόμη στον κατάλογο επιτυχιών. Το 1955, γνώρισε μία ακόμη πολύ μεγάλη επιτυχία, όταν το "My Babe", μία ακόμη σύνθεση του Γουίλι Ντίξον, αποτέλεσε το δεύτερο # 1 κομμάτι του.
Μετά την αποχώρηση του από το συγκρότημα του Waters, ο Little Walter προσέλαβε τους Aces για δικό του σχήμα, οι οποίοι μέχρι τότε έπαιζαν με τον Junior Wells. Με τους Ντέιβιντ και Λούις Μάιερς στις κιθάρες και τον Φρεντ Μπέλοου στα τύμπανα, το συγκρότημα μετονομάστηκε σε Jukes. Μέχρι το 1955, τις κιθάρες είχαν αναλάβει οι Ρόμπερτ Λόκγουντ και Λούθερ Τάκερ και τα τύμπανα ο Όντι Πέιν. Στα τέλη της δεκαετίας του '50, είχε διαλύσει το προσωπικό του σχήμα και προσλάμβανε περιστασιακά μουσικούς όταν χρειαζόταν.
Κατά την διάρκεια τις πολυετούς καριέρας του, συνεργάστηκε με καλλιτέχνες όπως ο Ότις Ρας, ο Ρέι Τσαρλς, η Memphis Minnie, ο Τζίμι Ρότζερς, ο Louisiana Red, κ.α..
Τα προβλήματα αλκοολισμού, τον οδήγησαν σε παρακμή κατά την δεκαετία του '60, αν και περιόδευσε στην Ευρώπη το 1964 και το 1967. Κατά την δεύτερη περιοδεία του, έπαιξε στην Κοπενχάγη, στην μοναδική του εμφάνιση που βιντεοσκοπήθηκε, στις 11 Οκτωβρίου του 1967. Η εμφάνιση αυτή κυκλοφόρησε σε DVD το 2004, ενώ ανέκδοτο υλικό από μία συναυλία του στην Γερμανία εκδόθηκε πέντε χρόνια αργότερα. Την ίδια χρονιά, συμμετείχε στον δίσκο "Super Blues" μαζί με τον Muddy Waters και τον Bo Diddley.
Μερικούς μήνες μετά την δεύτερη του ευρωπαϊκή περιοδεία, είχε ένα καβγά στο διάλειμμα από μία ζωντανή του εμφάνιση, όπου υπέστη κάποια χτυπήματα. Αυτά επιδείνωσαν κάποιους παλιότερους τραυματισμούς του, με αποτέλεσμα να πεθάνει στον ύπνο του, το επόμενο πρωί, στις 15 Φεβρουαρίου του 1968. Η αιτία θανάτου ήταν θρόμβωση της στεφανιαίας αρτηρίας και θάφτηκε στο κοιμητήριο St. Mary's, στο Έβεργκριν Παρκ του Ιλινόι, μία εβδομάδα αργότερα.
Εθνικό Μουσείο Εζέν Ντελακρουά

Το Μουσείο Ντελακρουά

Το Μουσείο Ντελακρουά, που είναι προσβάσιμο στο κοινό, αποτελείται από τα τρία δωμάτια του διαμερίσματος, όπου ζούσε ο Ντελακρουά, και το συνδεόμενο με μια εξωτερική σκάλα εργαστήριό του. Στο υπνοδωμάτιο, όπου πέθανε ο Ντελακρουά στις 13 Αυγούστου 1863, υπάρχει το πορτρέτο της οικιακής βοηθού του Jenny Le Guillou, 1801 – 1869), η οποία τον υπηρετούσε από το 1835 και που ήταν στο πλάι του την ώρα του θανάτου του.
Το εργαστήριο χτίστηκε σε σχέδια και με την επίβλεψη του ίδιου του Ντελακρουά το καλοκαίρι του 1857. Οι δύο ανάγλυφες μετόπες και το μεγάλο αρχαιοπρεπές ανάγλυφο που κοσμούν την εξωτερική πρόσοψη του εργαστηρίου προς τον κήπο αγοράστηκαν από τον ίδιο τον Ντελακρουά. Στο εργαστήριο αυτό ζωγράφισε ο Ντελακρουά πολλούς από τους πίνακές του: «Ταφή του Χριστού» (Τόκιο), «Δρόμος για το Κάλβαρι» (Μετς), «Ο Οβίδιος ανάμεσα στους Σκύθες» (Λονδίνο), «Η Ερμίνια και οι βοσκοί» (Στοκχόλμη), «Η απαγωγή της Ρεβέκας» (Λούβρο), «Ο Άμλετ και ο Οράτιος στην Κόλαση» (Λούβρο), «Αραβικός καταυλισμός τη νύχτα» (Βουδαπέστη) κ. ά. Εδώ επίσης φιλοτέχνησε τα σχέδια για τις μεγαλοπρεπείς τοιχογραφίες στην Εκκλησία του Αγίου Σουλπικίου: «Η πάλη του Ιακώβ με τον Άγγελο» και «Ο διωγμός του Ηλιόδωρου από το ναό» (1861).
Nyan Cat

Η Nyan Cat είναι το όνομα ενός βίντεο από το YouTube, το οποίο ανέβηκε τον Απρίλιο του 2011 και το οποίο έγινε ένα μιμίδιο στο Διαδίκτυο. Η μουσική του συνδέθηκε μ' ένα ιαπωνικό pop τραγούδι με μια γάτα που το σώμα του είχε ένα Pop-Tart, που πετάει μέσα στο διάστημα, και αφήνει ένα ίχνος ένα ουράνιο τόξο. Το βίντεο κατατάσσεται στο νούμερο 5 της λίστας των πιο δημοφιλών βίντεο του YouTube για το 2011.

Δημοτικότητα

Η Nyan Cat έφτασε στην ένατη θέση στην πρώτη δεκάδα μεταδιδόμενων βίντεο του Απριλίου του 2011, με συνολικά 7.200.000 επισκέψεις. Το αρχικό βίντεο από το YouTube έχει 90.589.691 επισκέψεις από τη 1η Ιανουαρίου 2013. Λόγω της δημοτικότητάς του, πολλά νέα remixes και διασκευές έχουν γίνει. Υπάρχουν, επίσης, ringtones, wallpapers και εφαρμογές για τη λειτουργία των smartphone, συμπεριλαμβανομένων των Windows, του iPhone, iPad, Symbian, Android, Windows Phone και WebOS της HP. To "Nyan Cat Adventure», από την 21st Street Games, είναι ένα παιχνίδι που έχει επίσημη άδεια .
Ο Christopher Torres δημιούργησε την ιστοσελίδα nyan.cat, το οποίο χαρακτήρισε αρχικά μια παρόμοια εμφάνιση του βίντεο με την ίδια μουσική υπόκρουση. Η ιστοσελίδα, η οποία χρησιμοποιεί το.cat top-level domain, χαρακτηρίστηκε από τον Torres ως "αντιγραφή". Η ιστοσελίδα λειτουργεί τώρα από τον δημιουργό και δείχνει την αυθεντική εκδοχή του βίντεο.
Φλόκα Μεσσηνίας

Τοποθεσία

Το χωριό βρίσκεται, σε υψόμετρο 347-360 μέτρα και απέχει περίπου 8,5 χιλιόμετρα από τις ακτές του Ιονίου Πελάγους. Η Φλόκα βρίσκεται ανάμεσα στους Γαργαλιάνους, (από τους οποίους απέχει περίπου 3,2 χιλιόμετρα, στη διαδρομή με κατεύθυνση τα Φιλιατρα και την Κυπαρισσία) και το Πυργάκι, (από το οποίο απέχει περίπου 2 χιλιόμετρα και στη συνέχεια την Χώρα, από την οποία απέχει περίπου 4,9 χιλιόμετρα αντίστοιχα, στην αντίθετη κατεύθυνση της διαδρομής προς την Πύλο).

Ιστορία

Η παλαιότερη επίσημη ονομασία του χωριού ήταν Φλώκα,  ονομασία, η οποία τροποποιήθηκε σε Φλόκα, επίσημα, το 1940. Πάντως το χωριό συναντάται με την ονομασία Φλόκα και σε προγενέστερες βιβλιογραφικές πηγές-αναφορές. Ο οικισμός αναφέρεται, σε διάφορες απογραφές των Βενετών  Προνοητών της Γαληνοτάτης Δημοκρατίας της Βενετίας, οι οποίες έγιναν στο χρονικό διάστημα της τριακονταετίας (1683/84-1715), κατά την οποία οι Βενετοί κατείχαν την Πελοπόννησο. Η Φλόκα (Floca), ανήκε, το 1689, στην επαρχία του Ναβαρίνου, η οποία ήταν μια από τις 4 επαρχίες, στις οποίες χωριζόταν το διαμέρισμα της Μεθώνης (επαρχία Φαναριού, επαρχία Αρκαδιάς, επαρχία Ναβαρίνου και επαρχία Μεθώνης). Ο οικισμός της Φλώκας προσαρτήθηκε στον παλαιό Δήμο Πλαταμώδους το 1835, ενώ το 1840 αποσπάται από τον Δήμο Πλαταμώδους και προσαρτάται στον Δήμο Φλεσσιάδος. Το χωριό αναφέρεται, το 1853 στον β΄ τόμο των «Ελληνικών» του Ιάκωβου Ρίζου Ραγκαβή ως χωριό του Δήμου Φλεσιάδος της Επαρχίας Τριφυλίας με πληθυσμό 100 κατοίκων, με βάση την απογραφή του 1851. Το 1855 το χωριό αποσπάται από τον Δήμο Φλεσσιάδος και επαναπροσαρτάται στον Δήμο Πλαταμώδους. Το 1899 το χωριό μεταφέρεται από το Νομό Μεσσηνίας και υπάγεται στον Νομό Τριφυλίας, για μια περίπου δεκαετία, ως το 1909, που επανέρχεται ξανά στον Νομό Μεσσηνίας. Το 1912 το χωριό αποσπάται από τον Δήμο Πλαταμώδους και ορίζεται έδρα της κοινότητας Φλώκας.  Η Φλώκα παρέμεινε έδρα της ομώνυμης κοινότητας, από το 1912 ως το 1940, που μετονομάστηκαν το χωριό σε Φλόκα και η κοινότητα σε κοινότητα Φλόκας και από το 1940 ως και το 1997 με την νέα ονομασία, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», υπήχθη στον κατηργημένο Δήμο Γαργαλιάνων, ενώ από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας.  Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

Κτίρια του χωριού

Στο χωριό λειτουργούσε παλαιότερα μονοθέσιο δημοτικό σχολείο. Η εκκλησία του χωριού είναι ο Ιερός Ναός του Αγίου Δημητρίου του Νεομάρτυρος, ο οποίος υπάγεται στην Ιερά Μητρόπολη Τριφυλίας και Ολυμπίας. Ο Άγιος Νεομάρτυς Δημήτριος, είχε γεννηθεί στην Φλόκα, έζησε στην Χώρα και μαρτύρησε στην Τρίπολη το 1803. Ναοί του, υπάρχουν επίσης, εκτός από αυτόν της Φλόκας, στην Χώρα, στην Καλαμάτα και στην Τρίπολη. Στο χωριό έχει την έδρα του και ασκεί τις διάφορες δραστηριότητές του και ο «Πολιτιστικός Σύλλογος Φλόκας "Αγ. Δημήτριος ο Νεομάρτυρας"».
Απαλάχια Όρη

Γεωγραφία

Τα Απαλάχια Είναι ένα από τα μεγαλύτερα γεωμορφολογικά χαρακτηριστικά της ηπείρου. Έχουν μήκος περίπου 2.400 χιλιόμετρα, από τη Νέα Γη μέχρι τη κεντρική Αλαμπάμα και μέγιστο πλάτος 480 χλμ. Ολόκληρο το συγκρότημα μπορεί να χωριστεί σε τρία επιμέρους: τα βόρεια Απαλάχια από τη Νέα Γη μέχρι τον ποταμό Χάντσον, τα κεντρικά από την κοιλάδα του Χάντσον μέχρι το ποταμό Νιου στην Δυτική Βιρτζίνια και τα νότια από τον ποταμό Νιου μέχρι την κεντρική Αλαμπάμα.
Τα βόρεια Απαλάχια περιλαμβάνουν τις οροσειρές Λονγκ Ρέιτζ και Ανιοψκουόξ στη Νέα Γη, τα όρη της Νέας Αγγλίας. Από αυτά τα ψηλότερα είναι τα Λευκά όρη στο Νέο Χάμσαιρ. Η ψηλότερη κορυφή τους είναι το όρος Ουάσινγκτον, το οποίο έχει ύψος 1.917 μέτρα. Τα κεντρικά Απαλάχια αποτελούνται από πολλές επιμέρους οροσειρές και μεγάλο μέρος των Κυανών Ορέων, του ψηλότερου τμήματος των Απαλάχιων. Τα νότια περιλαμβάνουν το υπόλοιπο μέρος των Κυανών Ορέων και το οροπέδιο Κάμπερλαντ. Δυτικά των Απαλάχιων στις πολιτείες Νέα Υόρκη, Πενσιλβάνια, Οχάιο και δυτική Βιρτζίνια βρίσκεται το οροπέδιο Αλλέγκενι. Προς τις ακτές βρίσκεται ένα υψίπεδο με κυματοειδείς εξάρσεις που ονομάζεται Πίντμοντ (Piedmont).
Τα Απαλλάχια αποτελούν εκτεταμένο υδατοκρίτη μεταξύ της ατλαντικής περιοχής και της λεκάνης του Μισισιπή και της περιοχής των Μεγάλων Λιμνών. Οι ποταμοί που εκβάλλουν στον ωκεανό είναι μικρότεροι σε μήκος και ορμητικότεροι· αυτοί που ρέουν προς τα δυτικά είναι μεγαλύτεροι σε μήκος, με σημαντικότερους τους Οχάιο και Τενεσί.